smcproject/ml-wiki-sentences huggingface dataset:
കോന്നിയിലുള്ള പല വീട്ടു പേരുകളും പന്തളത്തു കാണുന്നത്‌ ഇതിൻെറ തെളിവാണ്‌.
കൊല്ലവർഷം 995-ലെ ഉടമ്പടിക്കുശേഷവും അന്നത്തെ പന്തളത്ത്‌ രാജാക്കന്മാർ വർഷത്തിൽ ഒരുതവണ മുരിങ്ങമംഗലം ക്ഷേത്രത്തിലെത്തി ആരാധന നടത്തിയിരുന്നു.
എന്നാൽ, ഈ പതിവ്‌ ഇപ്പോൾ പാലിക്കുന്നില്ല.
കോന്നിയൂർ ഉപേക്ഷിച്ച്‌ പന്തളത്ത്‌ ആസ്ഥാനമാക്കിയ പന്തളം രാജാക്കന്മാർ മുരിങ്ങമംഗലം ക്ഷേത്ര സംരക്ഷണത്തിന്‌ പ്രത്യേക ചില കുടുംബക്കാരെ ചുമതലപ്പെടുത്തിയിരുന്നു.
ദൈനംദിന പൂജാദികാര്യങ്ങൾക്കായി കരവേലിമഠം ബ്രാഹ്മണ കുടുംബത്തെയും മറ്റു ക്ഷേത്രകാര്യങ്ങൾക്കായി തേവലശ്ശേരി ഉണ്ണികളുടെ കുടുംബവും ഓതറ കുടുംബവും ആയിരുന്നു രാജാവ്‌ ചുമതലപ്പെടുത്തിയിരുന്നത്‌.
ക്ഷേത്രത്തിൻെറ ഭരണകാര്യങ്ങൾ ഊരുവേലിൽ കുടുംബാംഗങ്ങളെയും ഏല്‌പിച്ചു.
ഇക്കാര്യങ്ങൾ നിർവഹിക്കുന്നതിലേക്ക്‌ ആവശ്യമായ വസ്‌തുവഹകളും ഓരോ കുടുംബത്തിനും നൽകിയിരുന്നു.
മുരിങ്ങമംഗലം ക്ഷേത്രത്തിലുണ്ടാകുന്ന മരപ്പണിയും ഇരുമ്പുപണിയും നടത്തുന്നതിനുള്ള ഉത്തരവാദിത്തം അങ്ങാടിയിൽ ആശാരിമാരെയും അറപ്പുറ കൊല്ലന്മാരെയുമാണ്‌ ഏല്‌പിച്ചത്‌.
പ്രതിഷ്‌ഠാസങ്കല്പം
അർജുനന്‌ പാശുപതാസ്‌ത്രം നൽകുന്ന സന്ദർഭമാണ്‌ മുരിങ്ങമംഗലം ക്ഷേത്രത്തിലെ പ്രതിഷ്‌ഠാസങ്കല്‌പത്തിലുള്ളത്‌.
ക്ഷേത്ര സംരക്ഷണത്തിനു ചുമതലപ്പെടുത്തിയ കുടുംബക്കാർ ക്ഷേത്രാവശ്യത്തിന്‌ പന്തളം രാജാക്കന്മാർ നൽകിയ വസ്‌തുക്കൾ തിരുവിതാംകൂർ സർക്കാർ ഏർപ്പെടുത്തിയ കണ്ടെഴുത്തും കരം നിശ്ചയിക്കലും നടന്നപ്പോൾ സ്വന്തം പേരിലാക്കി.
ചെങ്കോട്ട താലൂക്കിലുണ്ടായിരുന്ന അച്ചൻകോവിൽ വക രണ്ടായിരപ്പറ നിലം സംസ്ഥാന വിഭജനത്തോടുകൂടിയാണ്‌ ക്ഷേത്രത്തിനു നഷ്‌ടമായത്‌.
മുരിങ്ങമംഗലം ക്ഷേത്രത്തിലെ നിത്യശ്ശീവേലിക്ക്‌ എഴുന്നള്ളത്തിനുപയോഗിച്ചിരുന്ന ആനയുടെ നോട്ടക്കാർക്കുവരെ പ്രത്യേക ഭൂമി പന്തളത്തു തമ്പുരാക്കന്മാർ നൽകിയിരുന്നു.
മുരിങ്ങൂർ ഇംഗ്ലീഷ് വിലാസം https://ml.wikipedia.org/wiki/Muringoor
10°17′2.25″N 76°20′34.58″E ﻿ / ﻿ 10.2839583°N 76.3429389°E ﻿ / 10.2839583; 76.3429389
കേരളത്തിലെ തൃശ്ശൂർ ജില്ലയിലെ ചാലക്കുടിക്കും കൊരട്ടിക്കും ഇടയിൽ ദേശീയപാത 47 -ന് ഇരുവശത്തുമായി സ്ഥിതി ചെയ്യുന്ന പ്രദേശമാണ് മുരിങ്ങൂർ .
മേലൂർ ഗ്രാമപഞ്ചായത്തിന്റെ പടിഞ്ഞാറ് ഭാഗവും കൊരട്ടി ഗ്രാമപഞ്ചായത്തിന്റെ വടക്ക് ഭാഗവും ചേർന്നതാണ് മുരിങ്ങൂർ.
ടിപ്പു സുൽത്താന്റെ പടയോട്ടത്തിനു വിഘാതമായി നിന്ന നെടുംകോട്ട ടിപ്പുവിനാൽ ഭേദിക്കപ്പെട്ടത് മുരിങ്ങൂരിലെ കോട്ടമുറി എന്നറിയപ്പെടുന്ന സ്ഥലത്താണ്.
ഇവിടം ഇപ്പോൾ സംസ്ഥാന പുരാവസ്തുവകുപ്പിന്റെ സംരക്ഷണത്തിലാണ്.
ക്രിസ്തീയതീർത്ഥാടനകേന്ദ്രവും അർണ്ണോസ് പാതിരി വൈദികപട്ടം സ്വീകരിച്ചതുമായ അമ്പഴക്കാട് പള്ളിയിലേക്കുള്ള കവാടം എന്ന നിലയിലും ക്രിസ്ത്യൻ ധ്യാനകേന്ദ്രമായ ഡിവൈൻ ധ്യാനകേന്ദ്രം സ്ഥിതിചെയ്യുന്ന പ്രദേശം എന്ന നിലയിലും മുരിങ്ങൂർ പ്രശസ്തമാണ്.
കൂടാതെ ചീനിക്കൽ ഭഗവതി ക്ഷേത്രം സ്ഥിതി ചെയ്യുന്നതും മുരിങ്ങൂരിലാണ്.
തെക്കുഭാഗത്തുനിന്ന് വരുന്നവർക്ക് അതിരപ്പിള്ളി വെള്ളച്ചാട്ടത്തിലേക്കും ഏഴാറ്റുമുഖം പ്രകൃതിഗ്രാമത്തിലേക്കും ഉള്ള എളുപ്പമാർഗ്ഗമായ മുരിങ്ങൂർ ഏഴാറ്റുമുഖം റോഡ് ദേശീയപാത 47ൽ നിന്ന് മുരിങ്ങൂരിൽവച്ചാരംഭിക്കുന്നു.
ദീർഘദൂര തീവണ്ടികൾ അടക്കം നിരവധി തീവണ്ടികൾക്ക് സ്റ്റോപ്പ് ഉള്ള ഡിവൈൻ നഗർ റെയിൽവേ സ്റ്റേഷൻ സ്ഥിതിചെയ്യുന്നതും മുരിങ്ങൂരിലാണ്.
നെടുംങ്കോട്ടയുടെ കോട്ടവാതിൽ നിന്നിരുന്ന ചാലക്കുടിയിലെ മുരിങ്ങൂർ പാലമുറി എന്ന സ്ഥലത്തെ സ്മാരകം, കോട്ടയുടെ അവശിഷ്ടങ്ങളും കാണാം മുരിങ്ങൂർ കോട്ടമുറി എന്ന സ്ഥലത്ത് കോട്ടനിന്നിരുന്ന ഭാഗത്തുകൂടെ ഇന്ന് ദേശീയ പാത 47 കടന്നു പോകുന്നു കേരളത്തിൽ തന്നെ വളരെ അപൂർവ്വമായ ഒരു കൽദായ പള്ളി മുരിങ്ങൂരിൽ
അടുത്തുള്ള മറ്റൊരു റെയിൽവേ സ്റ്റേഷൻ ചാലക്കുടി റെയിൽ മാർഗ്ഗം 2.5 കി.
മീ- റോഡ് മാർഗ്ഗം 5 കി.
ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) - 18 കി.
മുരിയാട് തടാകം
തൃശ്ശൂർ ജില്ലയിലെ ഒരു പ്രധാന തണ്ണീർത്തടം ആണ് മുരിയാട് തടാകം.
ഇത് മുരിയാട് കായൽ എന്ന പേരിലും അറിയപ്പെടുന്നു.
ഇവിടെ ഏതാണ്ട് അഞ്ച് മാസവും വെള്ളം കെട്ടി കിടക്കുകയും ബാക്കിയുള്ള സമയങ്ങളിൽ കൃഷി ചെയ്യുകയും ചെയ്യുന്നു.
തൃശ്ശൂർ കോൾനിലങ്ങളിൽ പെട്ട ഈ ഭാഗം പ്രധാന നെല്ല് ഉല്പാദന കേന്ദ്രം കൂടിയാണ്.
മധ്യകേരളത്തിലെ  ഭൂഗർഭ ജലവിതാനത്തിൻറെ സന്തുലിതാവസ്ഥയ്ക്ക് ഈ കായൽ പ്രദേശം കാരണമാകുന്നു.
കൃഷിക്കാവശ്യമുള്ള ജലസേചനത്തിനായി കെ എൽ ഡി സി കനാലും ഈ പ്രദേശത്തുകൂടി കടന്നു പോകുന്നു.
ഏതാനും അപൂർവയിനം മത്സ്യസമ്പത്ത് സാന്നിധ്യം ഇവിടെ സ്ഥിരീകരിച്ചിട്ടുണ്ട്.
കൂടാതെ വിവിധയിനം ദേശാടനപ്പക്ഷികളുടെ ഇഷ്ട കേന്ദ്രം കൂടിയാണിത്.
തൃശ്ശൂർ ജില്ലയിൽ ഇരിങ്ങാലക്കുടയ്ക്ക് 8 കിലോമീറ്റർ വടക്കുകിഴക്കായി മുരിയാട് തണ്ണീർത്തടം സ്ഥിതി ചെയ്യുന്നു.
തണ്ണീർത്തടത്തിന്റെ വടക്കായി കരുവന്നൂർ പുഴ ഒഴുകുന്നു.
ഹോളോസീൻ കാലഘട്ടത്തിൽ ഏകദേശം 7000-8000 വർഷങ്ങൾക്കു മുമ്പാണ് ഈ തണ്ണീർത്തടം നിലവിൽ വന്നതെന്ന് പഠനങ്ങൾ സൂചിപ്പിക്കുന്നു.
ജലത്തിൽ വളരുന്ന മുപ്പത്തഞ്ചിലധികം സസ്യങ്ങൾ മുരിയാട് കായൽ പ്രദേശങ്ങളിൽ കണ്ടെത്തിയിട്ടുണ്ട്.
കരയിൽ വളരുന്ന 199 സസ്യയിനങ്ങളും ശുദ്ധജലപായലുകളുടെ തൊണ്ണൂറിലധികം സ്പീഷിസുകളും ഈ പ്രദേശത്തു കണ്ടുവരുന്നു.
മുരീദ്
മുരീദ് (Arabic: مُرِيد‎) എന്നാൽ മുർഷിദ് എന്ന  വഴികാട്ടിയായ ഗുരുവിനു കീഴിൽ ത്വരീഖത്ത് സ്വീകരിച്ചു ഉപദേശനിർദ്ദേശങ്ങൾ അനുസരിക്കുന്ന  ആത്മീയ ശിഷ്യനാണ്.
സൂഫിസവുമായി ബന്ധപ്പെട്ടാണ് ഈ വിശേഷണം നൽകപ്പെടാറുള്ളത്.
അന്വേഷി എന്നാണ് ഇതിൻറെ വാക്കർത്ഥം, ദൈവ മാർഗ്ഗത്തിൽ ചരിക്കുന്നവൻ എന്നാണ് ആന്തരിക അർഥം വിവക്ഷകൾ അബ്ദുൽ ഖാദിർ അൽ ജീലാനി
ദൈവത്തിനുള്ള ആത്മസമർപ്പണത്തിൽ ആഗമിക്കുന്നവനാണു മുരീദ്.
ഖുർആനിലും സുന്നത്തിലും വന്നതിനനുസൃതമാകും അവന്റെ ജീവിതം.
മറ്റുള്ളവയെല്ലാം പൂർണ്ണാർത്ഥത്തിൽ അവന് ഉപേക്ഷി ക്കുന്നതാണ്.
ദൈവത്തിൽ  നിന്നുള്ള ആത്മപ്രകാശത്തിൽ  മാത്രമാകും അവന്റെ ചിന്ത.
ദൈവേച്ഛകൾ മാത്രമാണ് നടക്കുന്നത് എന്ന വിചാരത്തിൽ ബന്ധിതനാവുകയും, ദൈവിക വിധിയിൽ സംതൃപ്തികൊള്ളുകയും, തിന്മ പ്രവർത്തിക്കുന്നതിൽ നിന്നു പാടെ അകന്നു നിൽക്കുകയും ചെയ്യുന്ന ചര്യയാകും മുരീദിന് ശൈഖ് ഇബ്നു അജീബ
ഗുരുവിലേക്ക്  എത്തിച്ചേരുകയും ദൈവിക പാതയിൽ  സഞ്ചരിക്കാൻ  തുടങ്ങുകയും ചെയ്തവരാണ് മുരീദുകൾ അല്ലാമ: മുസ്തഫൽ  അറൂസി
“സൽസ്വഭാവങ്ങൾ കൊണ്ട് ദു:സ്വഭാവങ്ങളെ മാറ്റിയെടുക്കാൻ  തുടങ്ങുകയും തന്റെ വിലപ്പെട്ട സമയങ്ങളിലെല്ലാം ഏറ്റവും പരിപൂർണ്ണമായതിനെ  തേടുന്നവനുമാണ് മുരീദ്".
കണ്ണികൾ ത്വരീഖത്ത് ഹഖീഖത്ത് സൂഫിസം അവലംബം
വീരഭദ്ര സിങ്
ഒൻപത് തവണ നിയമസഭാംഗം, അഞ്ച് തവണ ലോക്സഭാംഗം, അഞ്ച് തവണ ഹിമാചൽ പ്രദേശ് മുഖ്യമന്ത്രി, നാല് തവണ കേന്ദ്ര മന്ത്രി എന്നീ നിലകളിൽ പ്രവർത്തിച്ച ഹിമാചൽ പ്രദേശിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു വി.ബി.എസ്. എന്നറിയപ്പെടുന്ന വീരഭദ്രസിംഗ്.
(1934-2021) വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ
2021 ജൂലൈ 8ന് അന്തരിച്ചു.
ഹിമാചൽ പ്രദേശിലെ ഷിംലയിലെ ബുഷ്റിൽ രജ്പുത് രാജ കുടുംബത്തിൽ രാജാ പദം സിംഗിൻ്റെയും റാണി ശാന്തിദേവിയുടേയും മകനായി 1934 ജൂൺ 23ന് ജനിച്ചു.
ചെറുപ്പത്തിലെ നാട്ടുരാജാവായി അവരോധിക്കപ്പെട്ടു.
ഡെറാഡൂണിലെ കേണൽ ബ്രൗൺ കേംബ്രിഡ്ജ് സ്കൂൾ, ഷിംലയിലെ സെൻ്റ് എഡ്വേർഡ് സ്കൂൾ, ബിഷപ്പ് കോട്ടൺ സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ വി.ബി.എസ് ഡൽഹിയിലുള്ള സെൻറ് സ്റ്റീഫൻസ് കോളേജിൽ നിന്ന് ബി.എ ബിരുദം നേടി.
ഒരു പ്രൊഫസർ ആകാനായിരുന്നു താത്പര്യമെങ്കിലും 1962-ൽ ലാൽ ബഹദൂർ ശാസ്ത്രിയിൽ നിന്ന് ലഭിച്ച ഒരു ഫോൺ വിളിയാണ് തൻ്റെ ജീവിതത്തിൽ വഴിത്തിരിവായത് എന്നായിരുന്നു വി.ബി.എസിൻ്റെ അഭിപ്രായം.
1961-ൽ കോൺഗ്രസ് പാർട്ടിയിൽ ചേർന്ന വി.ബി.എസ് 1962-ലെ ലോക്സഭ തിരഞ്ഞെടുപ്പിൽ നെഹ്റുവിൻ്റെ പിന്തുണയോടെ മത്സരിച്ച് വിജയിച്ചു.
കോൺഗ്രസ് ടിക്കറ്റിൽ ഷിംലയിൽ നിന്ന് 1962-ലും 1967-ലും ലോക്സഭയിലേക്ക് മത്സരിച്ച് ജയിച്ചതോടെയാണ് വി.ബി.എസിൻ്റെ രാഷ്ട്രീയ ജീവിതം  തുടങ്ങുന്നത്.
1971-ലെ ലോക്സഭ തിരഞ്ഞെടുപ്പിൽ മണ്ഡിയിൽ നിന്ന് പാർലമെൻറിലേക്ക് തിരഞ്ഞെടുക്കപ്പെട്ടു.
1976 മുതൽ 1977 വരെ കേന്ദ്ര വ്യേമയാന വകുപ്പ് സഹമന്ത്രിയായിരുന്ന വി.ബി.എസ്. 1980-ൽ വീണ്ടും മണ്ഡിയിൽ ലോക്സഭാംഗമായി.
1982 മുതൽ 1983 വരെ
വ്യവസായ വകുപ്പിൽ
സംസ്ഥാന ചുമതലയുള്ള സഹമന്ത്രിയായും പ്രവർത്തിച്ചു.
1983-ൽ ദേശീയ രാഷ്ട്രീയത്തിൽ നിന്ന് സംസ്ഥാന രാഷ്ട്രീയത്തിലെത്തിയ വി.ബി.എസ് 1983-ലെ നിയമസഭ ഉപ-തിരഞ്ഞെടുപ്പിൽ വിജയിച്ച് ആദ്യമായി ഹിമാചൽ പ്രദേശിൻ്റെ മുഖ്യമന്ത്രിയായി തിരഞ്ഞെടുക്കപ്പെട്ടു.
1985-ൽ സിറ്റിംഗ് സീറ്റായ ജുബ്ബൽ കോട്ഖെയിൽ നിന്ന് വീണ്ടും നിയമസഭാംഗമായി 1985-ലെ നിയമസഭയിൽ കോൺഗ്രസ് പാർട്ടിക്ക് ഭൂരിപക്ഷം കിട്ടിയതിനെ തുടർന്ന് 1985 മുതൽ 1990 വരെ രണ്ടാമതും മുഖ്യമന്ത്രിയായി നിയമിതനായി.
1990, 1993, 1998, 2003, 2007 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ റോഹ്റു മണ്ഡലത്തിൽ നിന്ന് നിയമസഭയിലെത്തിയ വി.ബി.എസ്
കോൺഗ്രസിന് ഹിമാചൽ നിയമസഭയിൽ ഭൂരിപക്ഷം ലഭിച്ച 1993 മുതൽ 1998 വരെയും 2003 മുതൽ 2007 വരെയും വീണ്ടും മുഖ്യമന്ത്രിയായി തുടർന്നു.
1998 മുതൽ 2003 വരെയും 2007 മുതൽ 2012 വരെയും നിയമസഭയിലെ പ്രതിപക്ഷ നേതാവായും പ്രവർത്തിച്ചു.
2009-ലെ ലോക്സഭ തിരഞ്ഞെടുപ്പിൽ മണ്ഡി മണ്ഡലത്തിൽ നിന്ന് പാർലമെൻറിലേക്ക് തിരഞ്ഞെടുക്കപ്പെട്ടതിനെ തുടർന്ന് കേന്ദ്രത്തിൽ 2009 മുതൽ 2012 വരെ കാബിനറ്റ് വകുപ്പ് മന്ത്രിയായിരുന്നു.
അഴിമതി ആരോപണത്തെ തുടർന്ന് കേന്ദ്ര മന്ത്രി സ്ഥാനം രാജിവച്ച് സംസ്ഥാന രാഷ്ട്രീയത്തിൽ വീണ്ടും സജീവമായി.
2012-ലെ നിയമസഭ തിരഞ്ഞെടുപ്പിൽ ഷിംല റൂറലിൽ നിന്ന് നിയമസഭാംഗമായ വി.ബി.എസ് കോൺഗ്രസ് പാർട്ടിക്ക് നിയമസഭയിൽ ഭൂരിപക്ഷം ലഭിച്ചതോടെ അഞ്ചാം തവണയും മുഖ്യമന്ത്രിയായി തിരഞ്ഞെടുക്കപ്പെട്ടു.
2017-ലെ നിയമസഭ തിരഞ്ഞെടുപ്പിൽ അർക്കി മണ്ഡലത്തിൽ നിന്നും ജയിച്ച് ഒൻപതാം തവണയും നിയമസഭാംഗമായി.
നാലു തവണ (1977, 1979-1980, 1992-1994, 2012) ഹിമാചൽ പ്രദേശ് കോൺഗ്രസ്‌ കമ്മിറ്റിയുടെ പ്രസിഡൻറായി തിരഞ്ഞെടുക്കപ്പെട്ടു.
ജവഹർലാൽ നെഹ്റു, ഇന്ദിര ഗാന്ധി, രാജീവ് ഗാന്ധി, സോണിയ ഗാന്ധി, രാഹുൽ ഗാന്ധി എന്നിവരുമായി സഹകരിച്ച് പ്രവർത്തിച്ച ഇന്ത്യയിലെ ഏറ്റവും മുതിർന്ന കോൺഗ്രസ് നേതാവായിരുന്നു വി.ബി.എസ്. സ്വകാര്യ ജീവിതം ആദ്യ ഭാര്യ : രത്നകുമാരി മക്കൾ : ജ്യോത്സന അനുരാധ അഭിലാഷ മീനാക്ഷി രണ്ടാം ഭാര്യ : പ്രതിഭ സിംഗ്(ലോക്സഭാംഗം) മക്കൾ : അപരാജിത വിക്രമാദിത്യ(നിയമസഭാംഗം) മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2021 ജൂലൈ 8ന് അന്തരിച്ചു.
അവലംബം ↑ "ഹിമാചൽ പ്രദേശ് മുൻ മുഖ്യമന്ത്രി വീർ ഭദ്രസിങ് അന്തരിച്ചു" https://www.manoramaonline.com/news/latest-news/2021/07/08/former-himachal-pradesh-chief-minister-virbhadra-singh-dies-at-87.amp.html ↑ "virbhadra singh death news: Former Himachal Pradesh chief minister Virbhadra Singh passes away - The Economic Times" https://m.economictimes.com/news/politics-and-nation/former-himachal-pradesh-chief-minister-virbhadra-singh-passes-away/amp_articleshow/84223309.cms ↑ "Former Himachal Pradesh Chief Minister Virbhadra Singh passes away" https://inc.in/congress-sandesh/tribute/former-himachal-pradesh-chief-minister-virbhadra-singh-passes-away ↑ "Former Himachal Pradesh chief minister Virbhadra Singh passes away, Virbhadra Singh" https://english.mathrubhumi.com/amp/news/india/former-himachal-pradesh-chief-minister-virbhadra-singh-passes-away-1.5813742 ↑ "വീരഭദ്ര സിങ്ങിന്റെ ഭാര്യ ഹിമാചൽ പിസിസി അധ്യക്ഷ" https://www.manoramaonline.com/news/india/2022/04/27/virbhadras-widow-new-himachal-pcc-chief.amp.html ↑ "Former Himachal Pradesh Chief Minister Virbhadra Singh passes away - The Hindu" https://www.thehindu.com/news/national/former-himachal-pradesh-chief-minister-virbhadra-singh-passes-away/article35205306.ece/amp/
വീരരായൻ വീരരായൻ, സാമൂതിരിയുടെ നാണയം
ബ്രിട്ടീഷ് ഭരണകാലത്തിനു മുൻപ് മലബാറിൽ നിലവിലിരുന്ന നാണയമാണ് വീരരായൻ അല്ലെങ്കിൽ വീരായൻ .
സ്വർണ്ണത്തിലായിരുന്നു ഈ നാണയങ്ങൾ അച്ചടിച്ചിരുന്നത്.
പഴയതെന്നും പുതിയതെന്നും രണ്ടുതരം വീരരായൻ പണം നിലവുണ്ടായിരുന്നതായി രേഖകളിൽ കാണാം.
കോഴിക്കോട്ട് സാമൂതിരിയുടെ നാണയമായിരുന്നു ഇത്.
ഈ നാണയങ്ങൾ നിലവിൽ വന്നതെന്നാണെന്ന കൃത്യമായ വിവരങ്ങൾ ലഭ്യമല്ല.
എന്നാൽ 1761-ൽ ഹൈദരാലി മലബാറിനെ ആക്രമിക്കുന്നതിനും വളരെ മുൻപുമുതൽ തന്നെ ഈ നാണയങ്ങൾ നിലവിലുണ്ടായിരുന്നതായി തെളിവുകൾ ലഭ്യമാണ്.
കോഴിക്കോട് സാമൂതിരിമാർ അവരുടെ അധികാരത്തിന്റെ കീഴിൽ കമ്മട്ടത്തിലായിരുന്നു ഈ നാണയങ്ങൾ അടിച്ചിരുന്നത്.
മലബാറിലെ നികുതി പിരിവിനുള്ള മാധ്യമവും ഇതായിരുന്നു.
സാമൂതിരി 1667-നു ശേഷം കമ്മട്ടങ്ങൾ ഉപയോഗിച്ചതിനുള്ള തെളിവുകൾ ലഭ്യമായതുകൊണ്ട്
ഇവയും ആ കാലഘട്ടത്തിൽ ഉപയോഗത്തിലിരുന്നതാകാനാണ് സാധ്യത.
വീരരായൻ തട്ടാൻ എന്നാണ് കമ്മട്ടം ഉപയോഗിച്ച് നാണയം ഉണ്ടാക്കുന്നയാളിനെ അറിയപ്പെട്ടിരുന്നത്.
ഹൈദരാലി മലബാറിൽ വീരരായൻ പണത്തിനു പകരമായി, അതിൽ തന്നെ ചെറിയ മാറ്റങ്ങളോടു കൂടിയ ഹൈദരിയെന്ന നാണയം കൊണ്ടുവരാൻ ശ്രമിച്ചു.
ഖനനങ്ങളിൽ കണ്ടെത്തപ്പെട്ട 17-ആം നൂറ്റാണ്ടിൽ ഉപയോഗത്തിലിരുന്ന ചില നാണയങ്ങളുടെ വിവരണം ഇപ്രകാരമാണ്.
ഒരു പുറത്ത് വൈഷ്ണവർ ധരിക്കുന്നതുപോലെയുള്ള ഒരു 'നാമ'ക്കുറിയും, നടുക്ക് സൂര്യനെപ്പോലെയുള്ള ഒരടയാളവും, അതിനു താഴെയായി സിംഹത്തിന്റെ ചിത്രീകരണവും കാണപ്പെട്ടിരുന്നു.
മറുപുറത്ത് 12 കുത്തുകളും അതിന്റെ താഴെയായി 2 കൈ-കാലുകളും അടയാളപ്പെടുത്തിയിരുന്നു.
ഈ സ്വർണ്ണനാണയത്തിന് 1cm വ്യാസവും, 1mm കനവും, 300g തൂക്കവും ഉണ്ടായിരുന്നു.
വിനിമയ നിരക്കുകൾ
1802-ൽ മാക്ലോയിഡിന്റെ ഭരണകാലഘട്ടത്തിൽ ഈ നാണയങ്ങളുടെ വിനിമയ മൂല്യം സംബന്ധിച്ച കണക്കുകൾ ഇപ്രകാരമായിരുന്നു.
മദ്രാസ് പ്രസിഡൻസിയിലെ അന്നത്തെ രൂപയുടെ മൂല്യത്തിന് മൂന്നര (3½)പുതിയ വീരരായൻ സ്വർണ്ണനാണയം നൽകേണ്ടിയിരുന്നു.
പഴയ വീരരായൻ നാണയങ്ങളിൽ നാല് (4) പണം നൽകേണ്ടിയിരുന്നു.
16-ആം നൂറ്റാണ്ടിന്റെ അവസാനകാലങ്ങളിൽ(1786) ഒരു വീരായൻ ലഭിക്കാൻ 22 കാശ് കൊടുക്കണമായിരുന്നു.
അതേസമയം അക്കാലത്തെ മറ്റൊരു പണമായ സുൽത്താൻ പണം കിട്ടാൻ 26 മുതൽ 28 കാശുവരെ നൽകണമായിരുന്നു.
പുറം കണ്ണികൾ കൂർഗ് ഗോൾഡ് ഫണം, വീരരായൻ പണത്തിന്റെ ചിത്രം അവലംബങ്ങൾ
വീരമരം ഇംഗ്ലീഷ് വിലാസം https://ml.wikipedia.org/wiki/Drypetes_sepiaria
Leaves Stem
പുത്രഞ്ജീവേസീ കുടുംബത്തിലെ ഒരു ചെറിയ വൃക്ഷം ആണ് ഡ്രൈപെറ്റെസ് സെപിയരിയ.
( Drypetes sepiaria ) ഇന്ത്യയിലും ശ്രീലങ്കയിലും ഇത് ഒരു സാധാരണ വൃക്ഷമാണ്.
വെള്ളക്കസവ്, വീരമരം, വെള്ളിലമ്പു, വീരൈ, ആടുമിലിക്കൻ, കായലക്കമരം, വീര എന്നിവ ഈ സസ്യത്തിൻറെ സാധാരണനാമങ്ങളാണ്.
അവലംബം പുറം കണ്ണികൾ Wikimedia Commons has media related to Drypetes sepiaria .
Drypetes sepiaria (Wight Arn.) Pax K. Hoffm
വീരമാമുനിവർ
കോൺസ്റ്റന്റൈൻ ജോസഫ് ബെസ്ചി (8 നവംബർ 1680 - 4 ഫെബ്രുവരി 1747), ഇറ്റാലിയൻ ജെസ്യൂട്ട് പാതിരിയും, ദക്ഷിണേന്ത്യയിലെ മിഷനറിയും, തമിഴ് ഭാഷാ സാഹിത്യകാരനുമായിരുന്നു.
വീരമാമുനിവർ എന്ന തമിഴ് നാമത്തിലാണ് അദ്ദേഹം കൂടുതലും അറിയപ്പെടുന്നത്.
കാസ്റ്റിഗ്ലിയോൺ ഡെല്ലെ സ്റ്റിവിയറിലാണ് ജനിച്ചത് .
മാന്റുവയിലെ ജെസ്യൂട്ട് ഹൈസ്‌കൂളിലാണ് ബെസ്‌ച്ചി തന്റെ സെക്കൻഡറി വിദ്യാഭ്യാസം പുറുത്തിയാക്കിയത്.
1698-ൽ ജെസ്യൂട്ട് ആയതിനുശേഷം,  റവെന്നയിലും ബൊലോഗ്നയിലും പരിശീലനം നേടുകയും ചെയ്തു.
മധുരയിലുള്ള ജെസ്യൂട്ട് മിഷനിലേക്ക് അയയ്‌ക്കാൻ സുപ്പീരിയർ ജനറൽ മൈക്കലാഞ്ചലോ തംബുരിനിയിൽ നിന്ന് അദ്ദേഹഅനുവാദം ചോദിച് .
1710 ഒക്ടോബറിൽ ലിസ്ബണിൽ നിന്ന് കപ്പൽ കയറി അദ്ദേഹം ഗോവയിലെത്തി , അവിടെ നിന്ന് ഉടൻ തന്നെ തമിഴ്നാട്ടിലേക്ക് പോയി.
1711 മെയ് മാസത്തിൽ അദ്ദേഹം മധുരയിലെത്തി .
ദക്ഷിണേന്ത്യയിൽ
ചൈനയിൽ ചെയ്ത കാര്യങ്ങളിൽ നിന്ന് പ്രചോദനം ഉൾക്കൊണ്ട്, ബെസ്ചി തന്റെ ജീവിതത്തിലും മിഷനറി പ്രവർത്തനത്തിലും തദ്ദേശീയരായ തമിഴരുടെ ജീവിതശൈലി സ്വീകരിച്ചു.
ഉദാഹരണത്തിന്, ഒരു സന്ന്യാസി (ഇന്ത്യൻ സന്യാസി) സാധാരണയായി ധരിക്കുന്ന കാവി നിറത്തിലുള്ള വസ്ത്രം അദ്ദേഹം സ്വീകരിച്ചു.
തമിഴ് ഭാഷ പഠിക്കുന്നതിനായി അദ്ദേഹം തിരുനെൽവേലി , രാമനാഥപുരം , തഞ്ചാവൂർ , മധുര തുടങ്ങി നിരവധി പ്രധാന കേന്ദ്രങ്ങൾ സന്ദർശിച്ചു.
1714-15 കാലഘട്ടത്തിൽ അദ്ദേഹം മതവിചാര നേരിടുകയും വധശിക്ഷയിൽ നിന്ന് രക്ഷപ്പെടുകയും ചെയ്തു.
ഇക്കാലത്ത് തമിഴ് ഭാഷയിൽ പ്രാവീണ്യം നേടി .
ആദ്യത്തെ ആറ് വർഷങ്ങളിൽ അദ്ദേഹം തിരുവയ്യാറിനടുത്തുള്ള ഏലക്കുറിച്ചിയിൽ മിഷനറിയായി പ്രവർത്തിച്ചു.
തുടർന്ന് അദ്ദേഹം തമിഴ്‌നാട്ടിലെ ഏറ്റവും പഴയ മിഷൻ കേന്ദ്രങ്ങളിലൊന്നായ കാമനായക്കൻപട്ടിയിൽ ഇടവക വികാരിയായി സേവനമനുഷ്ഠിച്ചു.
1738 വരെ തഞ്ചാവൂർ പ്രദേശത്ത് ജോലി ചെയ്ത അദ്ദേഹം 1740 ൽ കോറമാണ്ടൽ തീരത്ത് താമസമാക്കി, അവിടെ അദ്ദേഹം ജീവിതാവസാനം വരെ തുടർന്നു.
തഞ്ചാവൂരിനടുത്ത് പൂണ്ടിയിൽ പൂണ്ടി മാതാ ബസിലിക്ക, തഞ്ചാവൂരിലെ വ്യാകുല മാതാ പള്ളി, പെരിയനായഗി മാതാ ദേവാലയം, കോണങ്കുപ്പത്തിലെ മുഗസപരൂരിലെ കോണങ്കുപ്പം, ഏലക്കുറിച്ചിയിലെ അഡൈകാ മാതാ ദേവാലയം എന്നിവ നിർമ്മിക്കാൻ അദ്ദേഹം സഹായിച്ചു.
ഈ പള്ളികൾ ഇക്കാലത്ത് കത്തോലിക്കാ തീർഥാടന കേന്ദ്രങ്ങളാണ്.
കൊച്ചി രാജ്യത്തിലെ (ഇപ്പോൾ കേരള സംസ്ഥാനത്തിന്റെ ഭാഗമാണ്) തൃശ്ശൂരിലെ അമ്പലക്കാടുവെച്ച് അദ്ദേഹം അന്തരിച്ചു.
സമ്പാളൂരിലെ സെന്റ് ഫ്രാൻസിസ് സേവ്യേഴ്‌സ് പള്ളിയിൽ അദ്ദേഹത്തെ സംസ്‌കരിച്ചു.
പ്രമുഖ തമിഴ് ഭാഷാപണ്ഡിതനും ചരിത്രകാരനുമായ റോബർട്ട് കാൾഡ്‌വെൽ തന്റെ 'A Political and General History of Tinnevelly (ഇന്നത്തെ തിരുനെൽവേലി) എന്ന പുസ്തകത്തിൽ Presidency of Madras: From the Earliest Period to the Cession to the English Government in AD 1801 എന്ന ലേഖനത്തിൽ എഴുതിയതനുസരിച്ച്, ബെസ്ചിയുടെ ജീവചരിത്രകാരന്റെ രചനകളും അക്കാലത്ത് യൂറോപ്പിന് എഴുതിയ കത്തുകളും അടിസ്ഥാനമാക്കി, "ബെസ്ച്ചി 1744-ൽ മണപ്പാറിന്റെ (ഇന്നത്തെ മണപ്പാട്) "Rector" ആയിരുന്നുവെന്നും 1746-ൽ അവിടെ വച്ച് അദ്ദേഹം മരിച്ചുവെന്നും ആധികാരിക രേഖകളിൽ നിന്ന് തീർച്ചയാണെന്നു പറയുന്നു. അദ്ദേഹത്തിന്റെ 66-ാം വയസ്സിലും ഇന്ത്യയി1 വന്നതി 40-ാം വർഷത്തിലുമായിരുന്നു ഇത്. ഗോവ വിട്ടതിന് ശേഷം ബെസ്‌ച്ചി താമസിച്ചിരുന്ന തമിഴ്‌നാട്ടിലെ ആദ്യത്തെ സ്ഥലം മണപ്പാറായിരിക്കാൻ സാധ്യതയുണ്ട്, അതിന്റെ ഫലമായി സ്വാഭാവികമായും തന്റെ ദിവസങ്ങൾ അവിടെ അവസാനിപ്പിക്കാൻ അദ്ദേഹം ആഗ്രഹിച്ചേക്കാം."
അതേ പുസ്തകത്തിൽ (പേജ് 243) തന്റെ മൃതദേഹം മണപ്പാടിലെ ഏറ്റവും പഴക്കം ചെന്ന പള്ളിയിൽ സംസ്‌കരിച്ചതായും ഇപ്പോൾ പൂർണ്ണമായും മണലിൽ മറഞ്ഞതായും പറയുന്നു.
തമിഴ് സാഹിത്യത്തിനുള്ള സംഭാവന വീരമാമുനിവറിന് ആദരാഞ്ജലിയർപ്പിച്ച് തമിഴ്‌നാട് സർക്കാരിന്റെ പത്രപ്പരസ്യം
കോൺസ്റ്റന്റൈൻ ആദ്യത്തെ തമിഴ് നിഘണ്ടു സമാഹരിച്ചു - ഒരു തമിഴ്-ലാറ്റിൻ നിഘണ്ടു.
പദങ്ങൾ, പര്യായങ്ങൾ, പദങ്ങളുടെയും പ്രാസങ്ങളുടെയും വിഭാഗങ്ങൾ എന്നിവ ഉൾക്കൊള്ളുന്ന ഒരു  സമഗ്രമായ ചതുകരാതി (சதுரகராதி) അദ്ദേഹം തയ്യാറാക്.
തിരുവള്ളുവരുടെ ഇതിഹാസകാവ്യമായ " തിരുക്കുറൾ " അദ്ദേഹം ലത്തീനിൽ വിവർത്തനം ചെയ്യുകയും വിശദീകരിക്കുകയും ചെയ്തു.
ഈ ലാറ്റിൻ കൃതി യൂറോപ്യൻ ബുദ്ധിജീവികളുടെ കണ്ണ് തുറപ്പിക്കുന്നതായിരുന്നു, തമിഴ് സാഹിത്യത്തിൽ സത്യവും സൗന്ദര്യവും കണ്ടെത്താൻ അവരെ പ്രാപ്തരാക്കുകയും ചെയ്തു.
ദേവാരം (தேவாரம்), തിരുപ്പുകഴ് (திருப்புகழ்), നന്നൂൽ (நன்னூல்), ആത്തിച്ചൂടി ( ஆத்திசூடி) തുടങ്ങി നിരവധി പ്രധാന തമിഴ് സാഹിത്യകൃതികൾ അദ്ദേഹം യൂറോപ്യൻ ഭാഷകളിലേക്കും വിവർത്തനം ചെയ്തു.
സാഹിത്യ തമിഴ് വ്യാകരണ കൃതികൾ രചിക്കുന്നതിനു പുറമേ, തമിഴിന്റെ പൊതുവായ ഉപയോഗത്തിനായി ഒരു വ്യാകരണവും അദ്ദേഹം രചിച്ചിട്ടുണ്ട് (ഉറൈ നടൈ ഇല്ലക്കിയം - உரை நடை இலக்கியம்), ഇത് ചില സമയങ്ങളിൽ അദ്ദേഹത്തെ 'തമിഴ് ഗദ്യത്തിന്റെ പിതാവ്' എന്ന് വിളിക്കുന്നതിലേക്ക് നയിച്ചു.
നേരത്തെ തമിഴ് ലിപികൾ വ്യഞ്ജനാക്ഷരങ്ങൾക്ക് പുള്ളി( புள்ளி ) ഇല്ലാതെ എഴുതിയിരുന്നു, കൂടാതെ ദീർഘ സ്വരാക്ഷരങ്ങളെ സൂചിപ്പിക്കാൻ ര എന്ന ചിഹ്നം ഉപയോഗിച്ചിരുന്നു.
തമിഴ് വ്യഞ്ജനാക്ഷരങ്ങൾ (க், ங், ச், ...) കുത്തുകയും ദീർഘ സ്വരാക്ഷരങ്ങൾ அரയ്ക്ക് പകരം ஆ, கரക്ക് പകരം கா എന്നിങ്ങനെ എഴുതുകയും ചെയ്യുന്ന സമ്പ്രദായം അവതരിപ്പിച്ചത് വീരമാമുനിവറാണ്
അദ്ദേഹത്തിന്റെ ഏറ്റവും വലിയ കാവ്യാത്മക കൃതിയാണ് തേമ്പാവണി (தேம்பாவணி - The Unfading Garland - an ornament of poems as sweet as honey), 3615 ഖണ്ഡികകൾ സാൽവേഷൻ ചരിത്രത്തെയും വിശുദ്ധ ജോസഫിന്റെ ജീവിതത്തെയും കുറിച്ചുള്ളതാണ്.
അദ്ദേഹം കാവലൂർ കലമ്പഗം (காவலூர் கலம்பகம்)) എന്ന ഒരു പ്രബന്ധം രചിച്ചിട്ടുണ്ട്.
വ്യാകരണഗ്രന്ഥമായ തോന്നൂൽ (தொன்னூல்), വേദിയാർ ഒഴുക്കം (வேதியர் ஒழுக்கம்), പരമാർത്ഥഗുരുവിൻ കഥൈ (பரமார்த்த குருவின் கதை - The Adventures of Guru Paramartha -നിഷ്കളങ്കനായ ഒരു മത ആചാര്യനെയും അവന്റെ തുല്യ തന്ത്രശാലികളായ ശിഷ്യന്മാരെയും കുറിച്ചുള്ള ആക്ഷേപഹാസ്യ ശകലം ) എന്നിവയും അദ്ദേഹത്തിന്റെ കൃതികളാണ്.
അദ്ദേഹത്തിന്റെ ഗദ്യകൃതികളിൽ ലൂഥറൻ മിഷനറിമാർക്കെതിരായ വാദപ്രതിവാദ രചനകളും കത്തോലിക്കരുടെ പ്രബോധനത്തിനായുള്ള ഉപദേശപരമായ മതഗ്രന്ഥങ്ങളും ഉൾപ്പെടുന്നു.
1968-ൽ, തമിഴ് ഭാഷയ്ക്കും സാഹിത്യത്തിനും നൽകിയ സംഭാവനകൾക്കുള്ള അംഗീകാരമായി തമിഴ്‌നാട് സംസ്ഥാനം ബെസ്‌ച്ചിക്ക് വേണ്ടി മദ്രാസ് നഗരത്തിലെ മറീന ബീച്ചിൽ ഒരു പ്രതിമ സ്ഥാപിച്ചു.
ഇതും കാണുക റോബർട്ട് കാൾഡ്വെൽ അവലംബങ്ങൾ കൂടുതൽ വായനയ്ക്ക് Besse, L.: Fr.
Beschi: his times and his writings , Trichinolopy, 1918.
വീരമാർത്താണ്ഡവർമ്മ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ഡിസംബർ മുതൽ തുടരുന്നു.
തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
കേരളോല്പത്തി എന്ന പുസ്തകത്തിൽ പ്രതിപാദിച്ചിരിക്കുന്നതനുസരിച്ച്, കലിവർഷം 3831(ക്രി.പി. 731)-ൽ ഭരണമാരംഭിച്ച ഒരു വേണാട് രാജാവായിരുന്നു വീരമാർത്താണ്ഡവർമ്മ .
ഹിരണ്യഗർഭവും തുലാപുരുഷദാനവും നടത്തിയ ഇദ്ദേഹം, വളരെക്കാലം വേണാട് ഭരിച്ചു.
page 72 ↑ Travancore Almanac Directory 1919 Published by the Government of Travancore 1918 ↑ history of kerala.
p sankunni menon,kerala bhasha institute  page.73 ↑
വീരവഞ്ചേരി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മാർച്ച് മുതൽ തുടരുന്നു.
മൂടാടി പഞ്ചായത്തിലെ ഒരു വലിയ പ്രദേശമാണ്‌ വീരവഞ്ചേരി
വീരമല ഇംഗ്ലീഷ് വിലാസം https://ml.wikipedia.org/wiki/Veeramala
കേരളത്തിലെ കാസർഗോഡ് ജില്ലയിലെ ഒരു ചെറിയ മലയാണ് വീരമല .
ചെറുവത്തൂരിലാണ് ഈ മലകൾ സ്ഥിതിചെയ്യുന്നത്.
മലമുകളിൽ ഒരു പഴയ ഡച്ച് കോട്ടയുടെ അവശിഷ്ടങ്ങൾ ഉണ്ട്.
ഇവിടെ നിന്ന് കാര്യങ്കോട് പുഴയുടേയും പരിസര പ്രദേശങ്ങളുടെയും സുന്ദരമായ ദൃശ്യങ്ങൾ കാണാം.
ദേശീയപാത 17 -ന്റെ ചെറുവത്തൂർ - കാര്യങ്കോട് ഭാഗം ഈ കുന്നിന് സമാന്തരമായി മയ്യിച്ചയിലൂടെ പോകുന്നു.
വീരരാമമാർത്താണ്ഡവർമ്മ തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
1335ൽ 28ആം വയസ്സിൽ ഭരണമേറ്റു.
ആറ്റിങ്ങൽ മൂത്തറാണിയുടെ പുത്രനാണ്.
പത്മനാഭക്ഷേത്രത്തിനടുത്തുള്ള കൊട്ടാരം പുനർനിർമ്മിക്കയും അതിനുചുറ്റും കോട്ട നിർമ്മിക്കുകയും ചെയ്തു.
40 വർഷം പ്രജാതത്പര ഭരണാനന്തരം മൃതിയടഞ്ഞു അവലംബം ↑ Histrory of Travancore - P. Sankunni Menon.
page 72 ↑ Travancore Almanac Directory 1919 Published by the Government of Travancore 1918 ↑ തിരുവിതാംകൂർ ചരിത്രം ശങ്കുണ്ണീ മേനൊൻ പെജ് 76 രണ്ടം ഖണ്ഡിക
യോഹാൻ യാക്കോപ് ബാമർ ഇംഗ്ലീഷ് വിലാസം https://ml.wikipedia.org/wiki/Johann_Jakob_Balmer
ഒരു സ്വിസ് ഗണിതശാസ്ത്രജ്ഞനും ഭൗതികശാസ്ത്രജ്ഞനുമായിരുന്നു യോഹാൻ യാക്കോപ് ബാമർ (മേയ് 1, 1825 – മാർച്ച് 12, 1898).
സ്വിറ്റ്സർലാന്റിലെ ലൌസനിൽ ജഡ്ജിയുടെ മകനായി ജോഹാൻ ജേക്കബ് ബാമർ ജനിച്ചു.
എലിസബത് റോൾ ബാമറാണു അമ്മ.
ബാമറായിരുന്നു മൂത്ത മകൻ.
ഗണിതത്തിൽ അദ്ദേഹം തൻറെ വിദ്യാലയത്തിൽ മിടുക്കനായിരുന്നു.
അതുകൊണ്ടുതന്നെ അദ്ദേഹം സർവകലാശാലയിൽ ഗണിതം ഉപരിപഠനത്തിനായെടുത്തു.
കാൾസ്രൂഹെ, ബെർലിൻ എന്നീ സർവകലാശാലയിലെ പഠനത്തിനു ശേഷം ബാമർ 1849-ൽ ബേസൽ സർവകലാശാലയിൽ ചക്രാഭം (സൈക്ലോയിഡ്) എന്ന വിഷയത്തിൽ ഡോക്ടറേറ്റ് ബിരുദം നേടി.
ബാമർ പിന്നീടുള്ള ജീവിതം ബേസലിൽ തന്നെ തുടർന്നു.
അവിടെ അദ്ദേഹം ഒരു ബാലികാവിദ്യാലയത്തിലും, ബേസൽ സർവകലാശാലയിലും അധ്യാപകനായി പഠിപ്പിച്ചു.
ബാമർ തൻറെ 43-ആാം വയസ്സിൽ ക്രിസ്തീൻ പോളിൻ റിങ്കിനെ 1868-ൽ വിവാഹം കഴിച്ചു.
അവർക്ക് ആറു മക്കളുണ്ടായിരുന്നു.
ഗണിതശാസ്ത്രജ്ഞനായിരുന്നിട്ടും ബാമർ പ്രസിദ്ധനായത് ഹൈഡ്രജൻറെ വർണ്ണരാജിയുടെ() പ്രായോഗികമായ സൂത്രവാക്യം(ഫോർമുല) കണ്ടെത്തിയതിലൂടെയാണ്.
ബേസലിലെ ഗണിതശാസ്ത്രജ്ഞനായ എഡ്വേർഡ് ഹേഗൻബാച്ചിൻറെ അഭിപ്രായത്തോടെയാണ് ബാമർ ഹൈഡ്രജൻറെ വർണ്ണരാജിയെക്കുറിച്ച് പഠനം തുടങ്ങിയത്.
ആങ്സ്ട്രൊമിൻറെ ഹൈഡ്രജൻ വർണ്ണരാജിയുടെ അളവു സഹായത്താൽ ബാമർ രണ്ടു സമീപസ്ഥ അലകൾ തമ്മിലുള്ള അകലത്തിൻറെ(വേവ്ലെങ്ത്) സൂത്രവാക്യം കണ്ടെത്തി.
λ = h m 2 m 2 − n 2 {\displaystyle \lambda \ ={\frac {hm^{2}}{m^{2}-n^{2}}}}
ഇതിൽ λ എന്നാൽ രണ്ടു സമീപസ്ഥ അലകൾ തമ്മിലുള്ള അകലമാണ്, 
n = 2, ആയാൽ h = 3.6456×10 −7 m, ഉം m = 3, 4, 5, 6,...
മറ്റുമാവുന്നു.
അദ്ദേഹത്തിൻറെ 1885-ലെ നോട്ടീസിൽ, h എന്നാൽ 'ഹൈഡ്രജൻറെ അടിസ്ഥാന സംഖ്യ' എന്നാണ് സൂചിപ്പിച്ചിട്ടുള്ളത്(ഇന്ന് ഇതിനെ ബാമർ സ്ഥിരാങ്കം(കോൺസ്റ്റൻറ്റ്) എന്നു വിളിക്കുന്നു).
ബാമർ ഈ സൂത്രവാക്യം ഉപയോഗിച്ച്  m = 7 ലെ രണ്ടു സമീപസ്ഥ അലകൾ തമ്മിലുള്ള അകലം മുൻകൂട്ടി പറയുകയുണ്ടായി.
പിന്നീട് ഹേഗൻബാച്ച്, ആങ്സ്ട്രൊം ഹൈഡ്രജൻറെ വർണ്ണരാജിയിൽ λ=397nm എന്ന വര(സ്പെക്ട്രൽ ലൈൻ) നിരീക്ഷിച്ചത് ബാമറിനെ അറിയിച്ചു.
ബാമറിൻറെ രണ്ടു സഹപ്രവർത്തകരായ ഹെർമൻ വിൽഹെം വോഗലും വില്യം ഹോഗ്ഗിൻസും കൂടി ചേർന്ന് വെള്ള നക്ഷത്രത്തിലെ(വൈറ്റ് സ്റ്റാർസ്) ഹൈഡ്രജൻറെ വർണ്ണരാജിയിൽ മറ്റു വരകളുള്ള കാര്യം സ്ഥിരീകരികരിച്ചു.
പിന്നീട് ബാമറിൻറെ സൂത്രവാക്യം റിഡ്ബർഗിൻറെ സൂത്രവാക്യത്തിലെ ഒരു പ്രത്യേക അവസ്ഥയാണെന്നു കണ്ടെത്തി.
1 λ = 4 h ( 1 n 1 2 − 1 n 2 2 ) = R H ( 1 n 1 2 − 1 n 2 2 ) {\displaystyle {\frac {1}{\lambda }}\ ={\frac {4}{h}}\left({\frac {1}{n_{1}^{2}}}-{\frac {1}{n_{2}^{2}}}\right)=R_{H}\left({\frac {1}{n_{1}^{2}}}-{\frac {1}{n_{2}^{2}}}\right)}
ഇതിൽ R H {\displaystyle R_{H}} എന്നാൽ റിഡ്ബർഗ് സ്ഥിരാങ്കം, n 1 = 2 {\displaystyle n_{1}=2} ബാമറിൻറെ സൂത്രവാക്യത്തിനും, പിന്നെ n 2 n 1 {\displaystyle n_{2} .
ഈ സൂത്രവാക്യത്തിൻറെ മുഴുവൻ സ്പഷ്ടീകരണത്തിനായി 1913-ലെ നീൽസ് ബോറിൻറെ അണു മാതൃകാരൂപം വരെ കാത്തിരിക്കേണ്ടിവന്നു.
ജോഹാൻ ജേക്കബ് ബാമർ ബേസലിൽ മരിച്ചു.
ആദരവ്‌ ബാമർ വരകളും(ലൈൻസ്) ബാമർ ശ്രണികളും(സീരീസ്) അദ്ദേഹത്തിൻറെ പേരിലാണ്.
ചന്ദ്രനിലെ ഒരു കുഴിക്കു(ക്രേറ്റർ) ബാമർ എന്നാണ് പേരു നൽകിയിട്ടുള്ളത്.
അവലംബം ↑ p 360
യോൺ ഒലാവ് ഫൊസ്സ
ഒരു നോർവീജിയൻ എഴുത്തുകാരനും നാടകകൃത്തുമാണ് യോൺ ഒലാവ് ഫൊസ്സ (ജനനം 29 സെപ്റ്റംബർ 1959).